b'\n_START_ARTICLE_\nLittle Things\n_START_PARAGRAPH_\nAng "Little Things" ay isang awiting mula sa bandang Ingles-Irlandes na One Direction mula sa kanilang ikalawang studio album, ang Take Me Home (2012). Inilabas ito ng Syco Music noong ika-12 ng Nobyembre 2012, bilang ikalawang isahang awit (single) ng rekord. Isinulat ang awitin nina Fiona Bevan at Ed Sheeran, at pinrodyus ni Jake Gosling. Ipinagbigay-alam ito ni Bevan kay Sheeran habang nasa istudyo siya kasama ang grupo noong 2012, na nagbunga ng pagrekord ng kantang ito ng banda. Ang Little Things ay isang mid-tempo pop at folk ballad tungkol sa pagbibigay-diin na ang mga kakulangan ang nagbibigay-tangi sa isang tao.'